
Clos, Mayol i Fortabella omplen Barcelona d'avions militars durant el cap de setmana de la Mercè. La Festa del Cel es converteix en una apologa de la guerra. Ja han oblidat l'aprofitament d'Aturem la Guerra que els va donar tants vots 


Nova operació contra anarquistes de Barcelona 


300 PERSONES A LA PLAÇA UNIVERSITAT EXIGEIXEN LA SEVA LLIBERTAT EL PASSAT DIVENDRES 

Garzón toma a empresonar 

Cinc dels anarquistes són empresonats. Un d'ells queda en llibertat sota acusació de desordres. 


Barcelona.- La nova operació repressiva or¬ 
ganitzada des de la guàrdia civil que pretenia 
criminalitzar l'anarquisme, acaba amb 5 per¬ 
sones empresonades incondicionalment, un 
noi de Burgos en busca i captura interna¬ 
cional i la llibertat amb càrrecs lleus de des¬ 
ordres per un dels detinguts de Barcelona. 
Després de tota la parafernalia mediàtica 
orquestrada per Susanna Bouis, amb la mos¬ 
tra a través dels mitjans de comunicació de 
llibres d'història com a material requisat i pe¬ 
rillós, durant quatre llargs dies no van apa¬ 
rèixer informacions al respecte de l'operació 
policial. El mutisme i la ocultació de dadesal 
voltant de l'estat físic dels detinguts i de la 
seva situació jurídica ha estat total durant la 
seva incomunicació, fet que ha fet desesper¬ 
ar a amics i familiars. Finalment, el dissabte a 
migdia començava a declarar davant de 
Baltasar Garzón el primer dels llargament 
interrogats a les dependències i calabossos 


de la Direcció General de la Guàrdia Civil a 
Madrid. Les declaracions de la resta varen 
continuar durant la tarda-vespre, 

M entrestant a l'exterior, les mares, els pares i 
els familiars esperaven llarguíssimes hores la 
decisió del jutge al voltant de la llibertat o 
presó dels encausats. Un d'ells va quedar en 
llibertat i tan sols amb càrrecs de desordres 
per presumptament llançar pedres a una 
manifestació. La resta va ser empresonada al 
centre penitenciari de Soto del Real, amb 
acusacions de ser una cèlula terrorista, que 
segonsel jutge pretenia atemptar contra Luis 
del Olmo i un alt directiu de la Generalitat, 
acusacions que varen negar durant les 


declaracions. A més, el Garzón va dictar una 
ordre de busca i captura internacional per 
un altre jove que no havia estat detingut 
durant l'operació, resident a Burgos. 

El suport des del carrer 
El passat divendres al vespre, prop de 300 
persones es varen concentrar a la plaça Uni¬ 
versitat de Barcelona per protestar davant de 
la operació policial. Varen exigir la llibertat 
immediata dels companys i companyes. Hi 
havia cartells i octavetes que es varen repar¬ 
tir als concentrats i a la gent que passava per 
la zona, També s'ha obert un compte corrent 
per solidaritzar-se econòmicament amb les 
despesesjudicials. Contra-lnfos 16/ 9/ 03 


COMFTE CORRENT DE SUPORT ALS DETINGUTS 

Bbva: 0182-7028-21-0201530482 


OkUPACIÓ I CENTRES SOCIALS 


EL DESALLOTJAMENT SERÀ EL PROPER 25 DE SETEMBRE 

El Districte de Ciutat Vella 
pretén tancar l'Ateneu del Xino 

Barcelona.- El regidor del Districte de Ciutat Vella ha fet arribar una notificació al local de 
L'Ateneu del Xino, al carrer Robadors 25 per la que s'informa sobre el precinte del local el 
proper dia 25 de setembre. En aquesta notificació se'ls diu que havien incomplert l'ordre 
de cessamnet d'activitats que havia estat disposat pel 19 de maig d'aquest any i que han 
de deixar lliure el local amb anterioritat a la data de precinte. És per això que l'assemblea 
de l'Ateneu ha decidit fer una convocatòria en defensa de l'espai el mateix dijous dia 25 
de setembre a les 11 del matí davant del local, per oposar-se a aquesta excusa que usa 
l'Ajuntament per tancar l'Ateneu. Ateneu del Xino +Contra-lnfos 23/ 9/ 03 


Okupacionsa Terrassa i Sant Andreu 

Terrassa/ Vallès Occidental.- El diumenge 21 
es va okupar un edifici situat a la carretera de 
Rubí de la localitat que portava buida 20 anys 
amb els ànims de rehabilitar-la per a que hi 
pugui viure gent. En l'octaveta que es va 
repartir durant l’okupació es reivindicava la 
pràctica de l'okupació com una sortida 
davant dels preus que ni la gent jove ni la 
gent gran no es poden permetre. 

Sant Andreu de Palomar.- Tanmateix, el dilluns 
dia 24 al matí, una vintena de persones de 
diferents col·lectius del barri de Sant Andreu 
van okupar una vivenda al carrer Ignasi Iglesias 
número 38, un edifici que portava vora quinze 
anys abandonat. Contra-lnfos 23/ 9/ 03 


El pantà d'Itoitz: una llarga resistència 


Durant el novè día de resistència per evitar l'enderrocament d'Artozki s'han viscut hores de màxima alerta 


Contínua la resistència a Artozki encara que 
s'han patit ja tres incursions de la Policia Foral 


Artozki/ Nafarroa.- Artozki, poble de l'Iratí 
amenaçat pel projecte del pantà d'Itoitz, 
segueix viu i habitat una setmana després del 
termini per al seu desallotjament. Els veïns i 
veïnes del poble el van abandonar dilluns, 15 
de setembre, entre llàgrimes de ràbia i 
impotència, però unes cent persones han 
acudit en resposta a la crida de Solidari@s 
amb Itoitz. Avui tampoc han aparegut les 
màquines excavadores, així que Artozki i 
Munian segueixen dempeus. Dempeus i amb 
molta vida, perquè la gent està treballant per 
al manteniment de les cases i hortes de la 
zona. S'han habilitat diverses zones (cuina, 
safareig, compost, letrines...) i es treballa pen¬ 
sant en una llarga permanència. No hi ha 
aigua a lescases, pel que han de bombar i car- 
regar-la des d'un manantial. El servei d'escom¬ 
braries segueix funcionant gràcies a la petició 
de Solidari@s amb Itoitz. Un altre dels objec¬ 
tius és mantenir en marxa el servei postal, pel 
que la gent pot escriure a les cases del poble: 
Juanazuri, Arrotxa, Isidro, Casa de l'Escola i 
Casa del Cura (Artozki 31439-Navarresa). No 
estracta d'una ocupació: el poble és dels seus 
habitants, obligats a abandonar-lo en contra 
de la seva voluntat.. L'objectiu de la resistèn¬ 
cia és evitar l'enderrocament de les cases 
perquè els veïns i veïnes puguin tornar i man¬ 
tenir la zona viva. Però per res l'ambient que 
es respira al poble és tranquil. A les nou del 
matí del cinquè dia de resistència van sonar 
les botzines d'alarma a Artozki. U n reduït con¬ 
tingent de Policies Forals van entrar amb 
cotxes i furgonetes. Anaven armats amb 
escopetes llança-pilotes. Els i les ocupants i 
resistents que esmorzaven la plaça d'Artozki 
es van precipitarà les seves posicions: Alguns 
es van encadenar a uns bidons de ciment que 


impedien el moviment de vehicles en els car¬ 
rers principals, d'altres van escalar el frontó 
del poble. Alguns més, van despertar amb el 
sobresalt on havien dormit, és a dir, a les teu¬ 
lades de les cases emblemàtiques del poble. 
Van haver-hi crits i molta tensió quan el 
comandant de la Policia Foral va golpejar a 
un/ a dels encadenats. Per sort només va ser 
un esglai. La Policia Foral havia entrat al poble 
per a tallar el subministrament de llum i 
aigua. També va aprofitar per a prendre dades 
de les posicions de resistència, tallar algunes 
cordes i llençar al riu els taulons que anaven a 
barricar el pont d'accés. Avui dimarts 23, novè 
dia de resistència, ha hagut una nova incursió 
de la Policia Foral al poble. Cap a les 10:30h 
del matí han aparegut diverses dotacions que 
no han pogut accedir en furgoneta perque al 
pont d'entrada hi havia dos vehicles aparcats, 
que juntament amb unes pedrotes bloque¬ 
javen el pas. S'han endut els vehicles amb una 
grua i un cop dins del poble han mantingut 
una actitud xulesca i prepotent, destrossant 
els cartells informatius i una tenda d'acampa¬ 
da habilitada com a oficina. Han entrat a les 
cases que estaven obertes i impedien la lliure 
circulació de les persones. En total hi havien 
uns once agents, set a l'interior del poble i 
quatre a l'entrada. Després de dos hores 
d'alerta màxima, doncs no es sabia si estaven 
preparant el terreny per entrar les màquines 


excavadores, la Policia Foral ha abandonat el 
poble. Diumenge 21 de setembre van arribar 
quatre camions buits de la Guàrdia Civil per a 
transportar als possibles detinguts i cada dia 
l'helicopter sobrevola el poble gravant als 
seus ocupants. També s'han detectat més 
efectius amb una gran antena al poble d'Usoz, 
A pesar del setge que estan patint, els ànims 
segueixen alts. 

Recordem que aquest cap de setmana s'han 
realitzat unes jornades festives amb joc de 
pilota, actuacions, taula rodona sobre 
despoblament del pirineu i concurs de 
'calderete' en el qual van participar alguns 
veïns i veïnes del poble, que pensaven ja no 
tornar a veure empeus les seves cases. En 
vistes d'un possible desallotjament imminent 
per a aquesta setmana, es fa un crida a que 
acudeixi quanta més gent millor a Artozki. 
*Com arribar: Irunea-Aoiz-Carretera vella a 
Oroz Betelu-Artozki. 

*Horari dàutobusosde Barcelona a Irunea 
Estació del Nord 7:30h 15:00h 23:00h 
(Sants Estació 30 minuts després) 

Telèfon de l'empresa 90210B63 
*Horari autobusos Irunea-Aoiz 
De dilluns a dissabte a les 13:00h 
De dilluns a divendres a les B i 19:00h 
Pera més informació: 
htpp:/ / euskalherria.indymedia.org 

Contra-lnfos23/ 09/ 03 


Dijous 25 de setembre a les Udel matí 

Aturem el tancament 
de l'Ateneu del Xino 

(Carrer Robadors 25, metro Sant Antoni o Liceu) 












El feixisme de Castellar s'extén 


Repressió i impunitat 


3 DIES DONANT VIDA A UNS ESPAIS QUE ARA SÓN TAPIATSSALTANT-SE LA LLEI 

La policia de l'ajuntament assalta per ordre de 
Clos i Cuervo el repte de les «M iles de Viviendas» 

El proiecte continuarà. La ciutat és plena d'espais on desenvolupar-lo. 


Després dels fets de Castellar apareixen a Hospitalet i Riudoms 

Les agressions feixistes 
continuen amb total impunitat 


Turó de la Peira/ Barcelona.- Divendres 19 de 
setembre al matí l'assemblea de Miles de 
Viviendas culminava l'okupació de pisos 
abandonats a tres edificis del Turó de la Peira 
situats als números 49 i 51 del carrer Sant 
Iscle i al número 16-18 del carrer Montsant. 
Varen entrar als pisos i varen repartir mani¬ 
festos i octavetes entre el veïnat. La diagnos¬ 
ticada aluminosi en aquests pisos no estava 
en fase desenvolupada i per tant no hi havia 
cap perill de seguretat pels seus nous habi¬ 
tants, que el que pretenien era accedir a una 
vivenda que d'altra manera hauria estat tapi¬ 
ada durant diversos anys, El districte de Nou 
Barris, regit per José Cuervo, no va païr gens 
bé l'entrada als pisos i va amenaçar amb efec¬ 
tuar una actuació policial per via administra¬ 
tiva de manera fulminant. 

Tanmateix el projecte Miles de Viviendas 
volia desenvolupar projectes de crítica i 
debat sobre els models urbanístics, la preca- 
rietat, i molts d'altres conceptes imposats, 
un cop s'hagués estabilitzat l'okupació de l'e¬ 


spai. Després de tres dies, i la visita de diver¬ 
sos funcionaris de l'ajuntament i l'empresa 
subsidiària Regesa, o sigui, agents immobil¬ 
iaris, policies de paisà, i d'altres subjectes, el 
projecte semblava que no podia ser aniquilat 
per via administrativa mitjançant una ordre 
de l’alcalde Joan Clos. 

"Obediència debida" 

El matí del dilluns 22 de setembre, però, 
desenes de policies enviats per l'ajuntament 
actuaven. Policies de paisà entraven pelster- 
rats i d'altres immobilitzaven a la gent que 
feia guàrdia per vigilar un possible desallot¬ 
jament. Una quarantena de persones eren 
identificades i algunes d'elles emmanillades. 
Els antiavalots rebentaven les portes i con- 
duien els retinguts per les escales fins a la 
planta baixa, requisant molts dels objectes 
personals per un valor de prop de 1000 
euros. Un dels okupants dels pisos va pre¬ 
guntar al sargento Vilanova (cap de la unitat 
dels UPAS), la justificació jurídica de l'assalt 
policial, ja que havien passat més de 48 


Quinzena de lluita en 
defensa dels espais alliberats 


Barcelona.- "Desde l'Assemblea d'Okupesde 
Barcelona hem organitzat aquesta quinzena 
de lluita al carrer de denúncia contra el que 
ja venim fent en el nostre quotidià desd'oku- 
pacions, centres socials i diversos col·lectius. 
Davant una nova onada de desallotjaments 
de kases okupades i centres socials prevista 
per a aquesta pròxima tardor, va sorgir la 
necessitat d'organitzar una jornades de lluita 
que servissin per a reunir al màxim nombre 
de gent entorn de la realitat d'aquests espais 
i participar, d'aquesta manera, en la denúncia 
contra l'especulació i contra els desallotja¬ 
ments dels espais alliberats. Espais com Les 
Naus, l'Ateneu de Korneyà, La Kasa de la 
Muntanya, l'Ateneu de Viladecans i la Rovira 
es troben sota seriosa amenaça de desallot¬ 
jament. Les jornades ja estan organitzades, i 
tindran lloc del 26 de setembre al 10 d'oc¬ 


tubre. Us adjuntem la programació i el calen¬ 
dari d'activitats, de la qual volem ressaltar la 
Manifestació Internacional convocada per al 
4 d'octubre pels carrers de Barcelona. 
Aquesta és bàsicament una crida a la mobil¬ 
ització de la qual volem fer-vos partícips, 
especialment també a aquells i aquelles de 
vosaltres que vulgueu venir a Barcelona i assi¬ 
stir a les convocatòries. 

Des de l'organització estem preparant una 
sèrie d'espais d'allotjament per a la gent que 
vingui de fora, però necessitaríem que con¬ 
firméssiu la vostra assistència ja que en cas 
contrari no podríem assegurar-lo. Per a això 
i pera qualsevol altra cosa, us demanem que 
us poseu en contacte a través de l'adreça 
quinzenaokupacio@sindominio.net. Gràcies 
a tots i totes i us esperem a Barcelona!!'' 

Assemblea d'O kupes 23/ 9/ 03 


hores des de l'okupació de l'immoble, el 
conegut violent antiavalot de la guàrdia 
urbana li va respondre: "Yo actuo como en la 
dictadura argentina, alegaré obediència 
debida”. Després d'aquesta resposta no hi 
havia més exigències a plantejar-se. Un cop 
al carrer la gent es va concentrar i varen anar 
finsa la seu del districte de Nou Barris, on un 
representant del gabinet jurídic va entregar 
una còpia de la ordre de desallotjament sig¬ 
nada per José Cuervo en subsidiarietat de 
Joan Clos. A la tarda una cassolada a les 
portes dels edificis amb els pisos tapiats i 
envoltada de policia va tornar la protesta al 
carrer Sant Iscle, 

Després de tots aquests fets han presentat 
una denúncia per exigir el retorn de les per¬ 
tinences robades i per obrir un procés judi¬ 
cial contra l'alcalde Joan Clos i José Cuervo, 
en haver ordenat un desallotjament il·legal 
que no els hi permet la legislació en les 
seves funcions d'alcalde i regidor. 

Contra-lnfos 23/ 9/ 03 


Lubertat d'Expressió 


Barcelona.- Dimecres 17, cinc persones van 
ser detingudes en relació als incidents a 
Castellar del Vallès. La recent Delegada del 
Govern Susanna Bouis, va demostrar altra 
vegada el seu criteri amb la detenció dins 
d'aquest grup.de dos joves independentistes 
que han sortit en llibertat sense càrrecs. Tot i 
les múltiples denúncies contra les agressions 
feixistes realitzades per varis col·lectius (el 
Col·legi d'Advocats de Barcelona ha enviat el 
seu suport al veïns i veïnes de Castellar), l'es¬ 
piral continua amb total impunitat i els cos¬ 
sos policials han iniciat una resposta repres¬ 
siva cap a les persones que mostren el rebuig 
vers aquestes. Dissabte 20 a Riudoms (Baix 
Camp) en el marc del concert de celebració 
del novè aniversari del Bar Sarri de Reus, van 
aparèixer joves neo-nazis procedents del 
Vallès agredint a varis dels organitzadors. 
Posteriorment es va produir un espectacular 
desplegament dels GRS (Grups Rurals de 
Seguretat de la Guàrdia Civil) desplaçats per 


El PP fracassa en el seu intent de censurar 
el festival 'Eskerrik asko, Països Catalans' 


Barcelona.- El passat 10 de setembre el presi¬ 
dent i regidor del PP a Catalunya, Alberto 
Fernàndez Díaz va presentar una pregunta al 
ple de l'Ajuntament en la que es requeria una 
explicació sobre els permisos concedits per 
la celebració del festival en suport al diari 
Egunkaria el proper dia 28 de setembre al 
Parc de la Ciutadella. Divendres dia 19 es va 
formular la pregunta i Fernàndez Díaz va 
comentar que" l'Ajuntament havia d'estalviar 
als barcelonins de la vergonya de celebrar 
aquest concert en recolzament d'un diari que 
era la base financer i mediàtica d'EÍA". Durant 


la pregunta, altres persones presents al ple es 
posaven a llegir el diari Egunkaria i contes¬ 
taven a Fernàndez Díaz que havia de mirar 
primer sobre l'actuació de les forces de 
seguretat i la seva complicitat amb els ultres 
a Castellar o sobre les denúncies de tortures 
que havien presentat elstreballadors i trebal¬ 
ladores del diari durant les seves detencions. 
El Partit Popular va quedar sól en el seu 
intent de censurar el festival de rock que 
organitzen treballadors i treballadores del 
diari i la Plataforma per Egunkaria, 

Plataforma per Egunkaria 
-TContra-Infos 23/ 9/ 03 


De 30:30 a 23h al parc de la Ciutadella 

Egunkaria aurrera 


l'ocasió des de Saragossa, que van patrullar 
tota la nit al poble on paral·lelament elsskins 
van anar realitzant destrosses. Aquests 
col·lectius neo-nazis continuen creixent sota 
l'empara de plataformes i partits feixistes. El 
passat divendres 19, a l'Hospitalet, Demo¬ 
cràcia Nacional, amb seu al Poble Sec, es va 
afegir a la convocatòria de la manifestació 
dels veïns de la Florida i es va dedicar a 
propagar el seu discurs anti-immigració. 
Aquest partit forma part de vàries xarxes 
feixistes que han aplaçat pel proper 25 d'oc¬ 
tubre, una manifestació a Saragossa sota el 
lema "NO a los Països Catalans. Aragón, 
València y Baleares no hablamos catalàn". 
Aquestes convocatòries es realitzen a través 
d'internet fet que no asseguren la seva fiabil- 
itat. En aquest sentit, el passat dissabte 20 es 
va convocar una concentració anti-feixista 
front a un acte fantasma d'aquests grups que 
va acabar amb incidents. 

Contra-lnfos23/ 9/ 03 


La lluita contra el Phn 


Judici a un membre 
de la plataforma 
contra el Phn 

Tortosa/ Baix Ebre - El pròxim dia 25 de setem¬ 
bre serà jutjat a Tortosa el jove Josep Sabaté, 
de Roquetes, i alumne de l'l ES de l'Ebre de 
Tortosa. Josep està acusat d'haver agredit al 
delegat del Govern de la Generalitat a les 
Terres de l'Ebre, per la qual cosa la fiscalia, bas- 
ant-seen un atestat dels Mossos d'Esquadra, li 
demana dos anys i mig de presó, tot i que la 
Generalitat va retirar l'acusació particular. Ara 
estem fent una recollida de signatures i d'ad¬ 
hesions d'entitats en una campanya de suport 
a en Josep, el dia 25 tots i totes serem a les 
portes dels jutjats de Tortosa, perque si jutgen 
a en Josep ens jutgen a tot el moviment. 
Concentració davant dels jutjat de Tortosa 
dijous 25 de setembre, a partir de les 10 del 
matíesmorzar, gralles, dolçaines, parlaments, 
tabals, foc, música.., Totes som Josep, ni un pas 
enrera! Contra-lnfos 23/9/03 


Concentració davant 
el consulat grec per 
demanar la llibertat 
dels presos de Salonika 

Barcelona.- El passat dia 21 va tenir lloc una 
concentració de més de trenta persones 
davant del consulat grec a la ciutat a l'avingu¬ 
da Diagonal 593. L'objectiu era denunciar la 
situació dels set presos que encara queden a 
diferents presons de l'estat grec arrar de les 
detencions de la cimera a Salonika. Durant la 
concentració, el consulat va estar rodejat per 
cinc furgonetes antiavalots de la policia 
nacional i de bastants efectius de la brigada 
d'informació, fet que no va evitar els crits per 
la llibertat dels presos i denunciant la repres¬ 
sió de l'Europa Fortalesa davant les dissidèn¬ 
cies, ni el fet de que es repartissin diverses 
octevetes informatives de la nova situació 
dels presos, I és així perquè dels cinc majors 
d'edat que es troben a la presó de Biabata a 
Salonika, un d'ells ha iniciat una vaga de fam 
el mateix dia 21 que els altres quatre secun¬ 
daran a partir del dia 5 d'octubre. Després de 
la concentració, la gent que havia anat a la 
convocatoria va decidir fer un tall a la Dia¬ 
gonal per fer visible la repressió i les condi¬ 
cions dels presos. Contra-lnfos 23/ 9/ 03 

Concentració contra la tortura 

Denúncia de la 
impunitat a les 
detencions del 26 de 
setembre de 2002 

Barcelona.- El dimarts 23 de setembre, a les 
9'15 hores, una quinzena de persones, s'han 
concentrat als Jutjats de Pg. Lluís Companys 
de Barcelona. Arran de la denúncia per tor¬ 
tures contra els agents de la "Brigada Pro¬ 
vincial de Información del Cuerpo Nacional 
de Policia”, arriba la tercera sessió de decla¬ 
racions per part d'agents d'aquest cos poli¬ 
cíac. Els agents citats, han declarat al jutjat 
de guàrdia, ja que el jutge 0 ubina, instructor 
del cas, estava de guàrdia. El fet de declarar 
al jutjat de guàrdia ha impedit l'accés de la 
gent a la sala. Les tortures es van produir a 
les detencions de 3 independentistes el 26 
de setembre de 2002, 

Alerta Solidària + Contra-lnfos 23/ 9/ 03 






Per un ]2 d'octubre en llibertat 


Anticapitausme 


Calendari de lesjornades 


Divendres 26 de Setembre 
Roda de premsa, presentació 
de lesjornades. (12h a Les Naus) 

Dissabte 27 de Setembre 

ÏLooh Jornadesd'okupació rural/ urbana 

a Can Masdéu i festa per la nit. 

Dilluns 29 de Setembre 
IS.ooh Concentració a l'estació de Gavà 
en defensa de l'Ateneu de Viladecans i 
contra l'especulació. 

Dimarts 30 de Setembre 

Jornada contra l'especulació: Descobreix els 

espais abandonats del teu barri. Cercaviles a 

Sants, G ràc i a, T errassa, N o u Barri s, C o rne 11 à, et c ... 

Dimecres ld'Octubre 

2o.ooh Manifestació en suport a la Kasa 

de la M untanya alsjardinets de Gràcia. 

Avda. Diagonal amb Passeig de Gràcia. 
Dijous 02 d'Octubre 

8.ooh Concentració solidària davant de la 
kasa de la M untanya per evitar el desallotja¬ 
ment. Avinguda santuari Sant Josep de la 
M untanya, 33 
Divendres 03 d'Octubre 
22.ooh Nit gastronòmica contra l'especu¬ 
lació: Sopadors populars a l'Ateneu de 


Kornellà, al CSO el Monstru, al CSO La 
Lokeria i al CSO l'Hamsa. 

Dissabte 04 d'Octubre 
D.ooh Jornades de media/ activisme inter¬ 
nacional a les Naus. 

]8.ooh Manifestació Internacional en defen¬ 
sa dels espais alliberats a plaça Universitat. 
22,3oh Festa a la Hamsa. 

22.3oh Concert solidari amb els detinguts de 
Viladecans al centre social Alta Tensió d'El Prat. 
Diumenge 05 d'Octubre 
D.ooh Jornades de media/ activisme inter¬ 
nacional a les Naus. 

Dilluns 06 d'Octubre 

]9.ooh Presentació del dossier contra l'espe¬ 
culació a l'Espai Obert. 

Dimarts 07 d'Octubre 

]9.ooh Presentació del video 

"Desallotjament de la Kasa dels Gats: una 

resposta organitzada" al CSO el Monstru. 

Dimecres 08 d'Octubre 

20.ooh Concentració solidària davant de la 

kasa de la Rovira per aturar el desallotjament. 

Divendres D d'Octubre 

]8.ooh Xerrada, sopador popular i concert 

solidari amb l'Ateneu de Kornellà 


28 DE SETEM BRE 12l·l A CASTELLAR DEL VALLÈS 

Manifestació 

Contra violència feixista. Prou impunitat 

(0 rganitza: Plataforma ciutadana de Castellar del Vallès contra el feixisme) 


11 D'OCTUBRE AL PARC DE L'ECSPANYA INDUSTRIAL 

Jornada antifeixista 


NOU CARRIL BICI DE PUJADA PEL PASSEIG DE GRÀCIA 

La mobilitat insostenible i la Massa... 
Crítica amb automòvils i Ajuntament 


12 d'octubre; Res a celebrar, 

Resistim els feixismes 


Barcelona - "Arribat el mes d'octubre, un any 
més es fa necessari dir no a la celebració del 
12 d'octubre com a 'Día de la Hispanidad' o 
'Día de la Raza'. El 12 d'octubre no hi ha res a 
celebrar. I per aquest motiu a la ciutat de 
Barcelona ens hem aplegat diferents col·lec¬ 
tius de sensibilitat i tradició diverses, i des de 
l'antifeixisme, l'antirepressió, l'anticapital- 
isme, l'anticolonialisme i l'antiimperialisme, 
també des del treball de barri i el treball pop¬ 
ular de base, i el treball de solidaritat amb els 
pobles d'Amèrica Llatina i d'arreu del món, 
tots aquests moviments socials organitzem 
unes jornades de contracelebració i de 
resistència pel cap de setmana de l'lli el 12 
d'octubre. Tot, amb l'objectiu de seguir 
resistint el feixisme i les noves formes de feix¬ 
isme i violència institucional, que es fan pale¬ 
ses avui sobretot sota la fórmula decriminal- 
ització dels moviments socials i del vincle 
d'aquests moviments amb l'anomenat 'terror¬ 
isme'. I mentre es sotmet els moviments 
socials a una política de persecució i de 
repressió constant, paral·lelament es manté 
des dels governs total complicitat i impunitat 
vers els grups feixistes, racistes i xenòfo bs que 
s'organitzen a la nostra ciutat, a Catalunya, a 
l'Estat espanyol, a Europa i arreu. Aquests 
grups feixistes han fet d'aquesta data un ref¬ 
erent, cosa que ha provocat la reacció ciu¬ 
tadana en contra de l'exhibició de planteja¬ 
ments racistes i xenòfobs provocant deten¬ 
cions, judicis i repressió d'aquells qui se n'han 
manifestat en contra. I per això enguany 
encara ens cal, davant detencions i judicis 
injustos, demanar l'absolució dels detinguts i 
detingudes el 12 d'octubre de 1999. També ens 


manifestem en contra d'aquest doble discurs 
del poder polític i econòmic que, emparant- 
se en el discurs de la multiculturalitat i la cul¬ 
tura de la pau, manté polítiques en contra 
seva, com la ja citada Llei d'Estrangeria i la 
permanent retallada de drets i llibertats. Són 
les persones migrants precisament les qui 
pateixen amb més intensitat aquesta retalla¬ 
da, l'assetjament policial i l'esclavatge laboral. 
Mentrestant el poder potencia grans esde¬ 
veniments en els que l'especulació i el negoci 
prevalen per sobre dels drets i llibertats de 
tothom, com és el Fòrum 2004. Per tot això 
volem aplegar en aquest 12 d'octubre les 
lluites i resistències dels diferents pobles del 
món per la humanitat i en contra del poder 
del diner. Celebrar i recolzar les lluites dels 
pobles indígenes i no indígenes d'Amèrica i de 
la resta del món en contra de la concentració 
del poder econòmic, polític, social i també 
mediàtic- i en contra del pensament únic. 
Sumar les nostres lluites en defensa de les 
llibertats i del territori, i en contra de la dic¬ 
tadura del capital, que posa en pràctica una 
guerra global permanent contra els pobles i 
les persones a tot el planeta. Aquelles enti¬ 
tats i organitzacions que vulgueu donar 
suport al manifest i us vulgueu adherir a la 
Campanya contra el 12 d'octubre, feu-nos 
arribar la vostra adhesió a través del correu 
electrònic: ellokal@pangea.org. Fiem deter¬ 
minat que les entitats que hi doneu suport 
feu una aportació econòmica voluntària. 
Podeu fer-ho al compte corrent de la 
Plataforma Cívica per un 12-0 en Llibertat 
que és: 2D 0 1018 19 0200059577" 

Plat. Cív. per un 12-0 en Llibertat 23/ 09/ 03 


Barcelona.- Diumenge 21de setembre dins el 
marc de Festa M ajor i una jornada abans del 
Dia Sense Cotxes (que ha fracassat) va sortir 
a passejar la M assa Crítica, un grup de trenta 
i escatx ciclistes que rebutjen la hipocresia 
de la Setmana de la Mobilitat Sostenible i 
alhora reclamen la instauració d'un 'Cada dia 
sense cotxes'. Vàrem fer una volta pel cen¬ 
tre, aprofitant que es pintava i innaugurava 
el nou carril bici segregat de pujada pel lat¬ 
eral de Passeig de Gràcia, des d'Aragò fins a 
Diagonal (disfruteu-loll). Seguint la marxa, 
just enfront d'un concessionari, es va llegir 
un manifest en el qual es declarava la guer¬ 
ra als automòvils i a les administracions, tot 
donant força i ànimsa la Massa Crítica com 
a eina de lluita 'per fer fora als qui ens roben 
l'aire'. De camí, els vianants i conductors 


Antiinstitucional 


La Mayol se'n va 
un mes i mig 
de vacances 

Barcelona.- La tinent d'alcaldessa Mayol, 
davant l'exaltació internacional del Fòrum 
2004, ha decidit agafar un mes i mig de 
vacances i anar a aprendre anglès. I s'ha 
dirigit directament a Berkeley, però amb 
una setmana de relax al Brasil. Aquest any 
doncs, es podrà desplaçar amb menys fre¬ 
qüència a Port de la Selva (indrets dels més 
cars i exclusius), on comparteix el lloc de 
segona residència amb Camps i Saura. 

Contra-lnfos 16/ 09/ 03 


reaccionaven emprenyats, extranyats o 
donant senyals de suport... sembla mentida 
però encara no s'han acostumat a la circu¬ 
lació de bicis per la via pública! Es van fer 
talls circulatoris allà on hi havia vehicles 
estacionats damunt el carril bici. Finalment 
va ser possible (malgrat la gentada) arribar a 
les portes de l'Ajunta-fems on vam fer una 
inesperada timbrada i colocar un símbol de 
protesta en una farola, provocant que un 
guardia urbà s'atabalés i ja fes venir una fur¬ 
goneta de pro-disturbis. Totes contentes i 
amb ganes de més acció biciclera. Ens 
tornarem a trobar cada divendres primer de 
mes (pròxim 3 d'octubre) a les 20 hores a la 
plaça Països Catalans, 

Un@ participant 23/ 09/ 03 


Invasió d’Iraq: 

la massacre continua 

6125 

CIVILS IRAQUIANS ASSASSINATS DB DEL 20 DE MARÇ 


142 

MIUTARS DE LA COALICIÓ INVASORA MORTS 
DURANT L'OPERACIÓ D'ASSALT DE L'l RAQ 


167 

SOLDATS DE LA COALICIÓ INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(5 durant l'última setmana) 


Fotut 

2004 



HIPOCRIT€S 

Patrocinadors del Fòrum: 

ENDESA mata maputxes 
TELEFÓNICA colonitza 
DAMM acomiada 
IBERIA expulsa immigrants 
INDRA fabrica armes 


Butlletí setmanal 

Gontra-Infos 


tel: 93.442.62.53 

CORREU electrònic: 

«zitzania@sindominio.net» 


rs^L'oratge de la setmana vinent 


Dimecres 24 Divendres26 Diumenge 28 Dimarts 30 



A partir de demà dijous, les temperatures baixaran considerablement i es notarà l’entrada de la 
tardor, amb màximes a partir de dijous que no passaran dels 22 graus. Durant el cap de setmana es 
complicarà més la situació i hi haurà tempestes i més ventades la tarda nit de dissabte i diumenge. 



















































